Temeljem članka 43. Statuta Općine Vidovec („Službeni vjesnik Varaždinske županije“ broj: 20/21) te članka 14. Poslovnika o radu Općinskog vijeća Općine Vidovec („Službeni vjesnik Varaždinske županije“ broj: 20/21), Mandatna komisija Općinskog vijeća Općine Vidovec

p o d n o s i

**IZVJEŠĆE**

**O STAVLJANJU MANDATA ČLANICE OPĆINSKOG VIJEĆA OPĆINE VIDOVEC U MIROVANJE I**

**POČETKU OBNAŠANJA DUŽNOSTI NOVE ČLANICE OPĆINSKOG VIJEĆA OPĆINE VIDOVEC**

I.

Mandatna komisija u sastavu; Mihael Blažeković – predsjednik, Ivan Benček – član i Danijel Mašić – član izvješćuje da je Ivančica Košić Čačić izabrana sa kandidacijske liste Hrvatske demokratske zajednice- HDZ i Hrvatske stranke umirovljenika –HSU, sukladno odredbama članka 79. stavak 7. Zakona o lokalnim izborima („Narodne novine“ br. 144/12, 121/16, 98/19, 42/20, 144/20 i 37/21) i članka 39. stavak 7. Statuta Općine Vidovec („Službeni vjesnik Varaždinske županije“ br. 20/21), dana 21.10.2021. godine podnijela pisani zahtjev predsjedniku Općinskog vijeća Općine Vidovec za mirovanje mandata članice Općinskog vijeća Općine Vidovec, iz osobnih razloga.

II.

Mandatna komisija obavještava da, temeljem članka 79. stavak 8. Zakona o lokalnim izborima („Narodne novine“ br. 144/12, 121/16, 98/19, 42/20, 144/20 i 37/21) mirovanje mandata na temelju pisanog zahtjeva počinje teći od dana dostave pismenog zahtjeva sukladno pravilima o dostavi propisanim Zakonom o općem upravnom postupku, a ne može trajati kraće od šest mjeseci. Iz navedenih odredbi proizlazi da mirovanje mandata iz osobnih razloga Ivančici Košić Čačić počinje teći od 21.10.2021. godine.

III.

Temeljem članka 81. stavak 3. Zakona o lokalnim izborima („Narodne novine“ br. 144/12, 121/16, 98/19, 42/20, 144/20 i 37/21), člana predstavničkog tijela izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuju ga političke stranke sukladno sporazumu, odnosno ako sporazum nije zaključen, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste. O sklopljenom sporazumu kao i postignutom dogovoru političke stranke dužne su obavijestiti nadležno upravno tijelo jedinice.

Slijedom navedenog, Općinska organizacija Hrvatske demokratske zajednice Općine Vidovec i Općinska organizacija Hrvatske stranke umirovljenika Općine Vidovec u Jedinstveni upravni odjel Općine Vidovec dostavili su dana 03.11.2021. godine obavijest da članicu Vijeća Ivančicu Košić Čačić zamjenjuje Petra Pozder, sa zajedničke liste kojom su nastupili na lokalnim izborima 2021. godine.

Mandatna komisija utvrđuje da je određivanje nove članice Općinskog vijeća Općine Vidovec i aktiviranje mandata provedeno sukladno Zakonu, te predlaže da se novoj članici Vijeća Petri Pozder s danom 03.11.2021. godine verificira mandat.

Verifikacijom mandata i nakon položene svečane prisege, članica Vijeća Petra Pozder počinje ostvarivati sva prava i dužnosti utvrđene Zakonom, Statutom Općine Vidovec i Poslovnikom o radu Općinskog vijeća Općine Vidovec.

IV.

Izvješće Mandatne komisije objaviti će se u „Službenom vjesniku Varaždinske županije“.

KLASA: 021-05/21-01/16

URBROJ: 2186/10-21-03

Vidovec, 03.11.2021.

Mandatna komisija

 Predsjednik

 Mihael Blažeković